A Bizottság határozata
(1996. október 17.)
a tagállamok által szarvasmarhafélék, sertések és friss hús behozatalára feljogosított harmadik országok jegyzékének megállapításáról szóló 79/542/EGK tanácsi határozat módosításáról
(EGT vonatkozású szöveg)
(96/624/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmányával módosított, a szarvasmarhafélék, sertés és a friss hús harmadik országokból történő importja egészségügyi és állat-egészségügyi ellenőrzéseinek problémáiról szóló, 1972. december 12-i 72/462/EGK tanácsi irányelvre [1] és különösen annak 3. cikkére,
mivel a legutóbb a 96/605/EK bizottsági határozattal [2] módosított 79/542/EGK tanácsi határozat [3] meghatározza azon harmadik országok jegyzékét, amelyekből a tagállamok engedélyezik a szarvasmarhafélék, sertés, lófélék, juh és kecske, továbbá friss hús és húskészítmények behozatalát;
mivel Argentína és Uruguay hatóságai kielégítő információkkal szolgáltak a Bizottságnak - mindkét ország vonatkozásában - az egészségügyi helyzetről és a hasított körmű, vadon élő állatok húsának ellenőrzéséért felelős állat-egészségügyi szervekről;
mivel a Cseh Köztársaság hatóságai kielégítő információkkal szolgáltak a Bizottságnak az egészségügyi helyzetről és a klasszikus sertéspestis vaddisznókban való előfordulásának megelőzéséért felelős állat-egészségügyi szervekről;
mivel ennek következtében módosítani kell a 79/542/EGK határozatot;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 79/542/EGK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1996. október 17-én.